b'\n_START_ARTICLE_\nRight Livelihood Award\n_START_PARAGRAPH_\nRight Livelihood Award (tudi alternativna Nobelova nagrada) je nagrada za prakti\xc4\x8dno delo in zgledne re\xc5\xa1itve na podro\xc4\x8dju najve\xc4\x8djih problemov dana\xc5\xa1njega sveta._NEWLINE_Ustanovil jo je Jakob von Uexkull 1980 leta. Podeljujejo jo v \xc5\xa1vedskem parlamentu enkrat letno, obi\xc4\x8dajno 9. decembra. Mednarodna komisija podeljuje nagrade na razli\xc4\x8dnih podro\xc4\x8djih: za\xc5\xa1\xc4\x8dita okolja, \xc4\x8dlovekove pravice, trajnostni razvoj, zdravje, izobrazba, mir, itn._NEWLINE_Denarna nagrada zna\xc5\xa1a 200.000 \xe2\x82\xac (2010) in se razdeli med \xc5\xa1tiri nagrajence._NEWLINE_Nagrada je \xc5\xa1ir\xc5\xa1e poznana tudi kot Alternativna Nobelova nagrada, \xc4\x8deprav ni nikakor povezana z Nobelovo nagrado. Ustanovitelj je bil mi\xc5\xa1ljenja, da se najve\xc4\x8dji dose\xc5\xbeki za \xc4\x8dlove\xc5\xa1tvo v 21. stoletju nahajajo na razli\xc4\x8dnih podro\xc4\x8djih znanosti in ne samo v tradicionalnih, ki jih pozna Nobelova nagrada. Right Livelihood Award lahko razumemo kot kriti\xc4\x8dno dopolnitev Nobelove nagrade. Zato so se tudi odlo\xc4\x8dili, da jo podeljujejo dan pred podelitvijo Nobelove nagrade. Na svoji internetni strani ima Right Livelihood Award fundacija razli\xc4\x8dne primerjave z Nobelovo nagrado, ki prikazujejo, kako veliko bolj po\xc5\xa1teno je porazdeljena po vseh celinah in med spoloma._NEWLINE_Do sedaj je fundacija podelila 115 nagrad posameznikom in organizacijam. Namen organizacije ni samo podelitev nagrad, temve\xc4\x8d da predstavijo delo prejemnikov svetu, ter tako omogo\xc4\x8dijo raz\xc5\xa1iritev obstoje\xc4\x8dih re\xc5\xa1itev na svetovno raven.'